Na temelju čl.26. Zakona o predškolskom odgoju i obrazovanju (N.N.10/97., 107/07., 94/13. i 98/19.), Upravno vijeće dječjeg vrtića Ivana Brlić Mažuranić, Biograd na Moru, raspisuje NATJEČAJ za obavljanje poslova na radnom mjestu:

**2 ODGOJITELJA/ICE – na određeno puno radno vrijeme do 31. kolovoza 2023.**

**Uvjeti za radno mjesto:**

* VSS, završen diplomski sveučilišni ili diplomski specijalistički studij za odgojitelja predškolske djece – magistar ranog i predškolskog odgoja ili specijalist - odgojitelj predškolske djece,
* VŠS, završen preddiplomski sveučilišni studij ili stručni studij za odgojitelja predškolske djece – stručni prvostupnik predškolskog odgoja, odnosno studij za odgojitelja predškolske djece kojim je stečena VŠS u skladu s ranijim propisima - odgojitelj predškolske djece, nastavnik predškolskog odgoja.

**UVJETI:** Prema Zakonu o predškolskom odgoju i obrazovanju (N.N.10/97., 107/07., 94/13. i 98/19.), Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (N.N. 133/97.) i Pravilnika o unutarnjem ustrojstvu i načinu rada DJEČJEG VRTIĆA IVANA BRLIĆ MAŽURANIĆ, BIOGRAD NA MORU.

**Kandidati uz prijavu na natječaj prilažu:**

* životopis,
* dokaz o stručnoj spremi (preslika),
* dokaz o hrvatskom državljanstvu (preslika),
* dokaz o nepostojanju zapreka za zasnivanje radnog odnosa sukladno čl.25. Zakona o predškolskom odgoju i obrazovanju (ne starije od 6 mjeseci):
  1. uvjerenje nadležnog suda da se protiv kandidata ne vodi kazneni postupak (čl.25. st.2.),
  2. uvjerenje nadležnog prekršajnog suda da se protiv kandidata ne vodi prekršajni postupak (čl.25. st.4.)
  3. potvrdu Centra za socijalnu skrb sukladno čl. 25. st. 10. Zakona o predškolskom odgoju i obrazovanju
* potvrdu o položenom stručnom ispitu (ukoliko kandidat ima položen ispit)
* dokaz o radnom iskustvu: elektronički zapis o radno pravnom statusu iz evidencije HZMO-a, ne stariji od mjesec dana

Rok za podnošenje prijava je 8 dana od dana objavljivanja natječaja.

Prijave na natječaj s obveznom dokumentacijom u izvorniku ili preslici dostavljaju se na adresu: DJEČJI VRTIĆ IVANA BRLIĆ MAŽURANIĆ, BIOGRAD NA MORU, Marina Držića 1, 23210 Biograd na Moru – s naznakom “Za natječaj”.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i imaju prednost u odnosu na ostale kandidate samo pod jednakim uvjetima. Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava, dužni su uz prijavu na natječaj priložiti svu propisanu dokumentaciju prema posebnom zakonu.

Kandidati koji pravo prednosti pri zapošljavanju ostvaruju prema odredbama Zakona o hrvatskim braniteljima iz Domovinskog rata i članovima njihovih obitelji (N.N.121/17. i 98/19.) dužni su se uz prijavu na natječaj dostaviti dokaze iz čl.102. Zakona o hrvatskim braniteljima iz Domovinskog rata i članovima njihovih obitelji (N.N.121/17. i 98/19.) koji se mogu pronaći na internetskim stranicama Ministarstva hrvatskih branitelja <https://branitelji.gov.hr/pristup-informacijama/zaposljavanje-843/843>

Urednom prijavom smatra se prijava koja sadrži sve podatke i priloge navedene u natječaju. Nepravodobne i nepotpune prijave neće se razmatrati. O rezultatima natječaja kandidati će biti obaviješteni u zakonskom roku.

Prijavom na natječaj kandidati su izričito suglasni da DJEČJI VRTIĆ BIOGRAD može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (NN 42/18).

Upravno vijeće zadržava pravo poništenja natječaja.